Το **Στάδιο Βάουντεσταϊν** (ολλανδικά: Stadion Woudestein) είναι ποδοσφαιρικό γήπεδο στο Ρότερνταμ της Ολλανδίας και χρησιμοποιείται ως έδρα της Εξέλσιορ.

Ιστορία
-------

### Η αρχή

Το γήπεδο χτίστηκε το 1902 από την εταιρεία Van Wijnen, το έτος που ιδρύθηκε η Εξέλσιορ και εγκαινιάστηκε στις 23 Ιουλίου της ίδιας χρονιάς. Όμως το 1921, όταν η ομάδα ανήλθε στην Γ΄ Εθνική Ολλανδίας, ο αγωνιστικός χώρος και οι εγκαταστάσεις δεν ήταν κατάλληλες για να πραγματοποιηθούν αγώνες. Το 1939 έγιναν κάποιες ανακαινίσεις και μόλις τελείωσαν, έγινε ένα φιλικό παιχνίδι ανάμεσα στην Εξέλσιορ και στην Ξέρξες. Μετά τον Β΄ Παγκόσμιο Πόλεμο, η χωρητικότητα του σταδίου αυξήθηκε αρχικά στις 8.000 θέσεις και μετά στις 11.000 θέσεις.

### Οι σημαντικές ανακαινίσεις

Στις αρχές της δεκαετίας του '90, το στάδιο είχε παραμεληθεί και ήταν σε άθλια κατάσταση. Η κακή οικονομική κατάσταση της ομάδας εμπόδιζε την ανακαίνιση από τα χρήματά της. Μετά από πολλές διαπραγματεύσεις με το δήμο της πόλης, τελικά η Εξέλσιορ πήρε χρηματοδότηση για την ανακαίνιση του γηπέδου. Μία εξέδρα του σταδίου φέρει το όνομα του Ρόμπιν Φαν Πέρσι, επειδή ο Ολλανδός ποδοσφαιριστής ήταν στις ακαδημίες της Εξέλσιορ την περίοδο 1997-1999   . Τη σεζόν 2009-2010 το γήπεδο χρησιμοποιήθηκε ως έδρα των ακαδημιών της Φέγενορντ, οι οποίες ακαδημίες είναι αποτέλεσμα μιας πολύχρονης συνεργασίας με την Εξέλσιορ και με τη Φέγενορντ και οι ποδοσφαιριστές τους μπορούν να αγωνιστούν σε μία από τις 2 ομάδες του Ρότερνταμ .

Το 2010, μετά την άνοδό της στην Ερεντιβίζιε, τοποθετήθηκε τεχνητός χλοοτάπητας στο γήπεδο   , καθώς δεν είχε τους οικονομικούς πόρους για να τοποθετηθεί χορτάρι με θερμοφόρα από κάτω, η οποία λιώνει τον πάγο ή το χιόνι, όπως προέβλεπε η Ολλανδική Ομοσπονδία Ποδοσφαίρου. Σήμερα η χωρητικότητα του γηπέδου φτάνει στις 3.531 θέσεις.

Αγώνες Εθνικής Ολλανδίας
------------------------

Το γήπεδο φιλοξένησε στις 23 Νοεμβρίου 2013 τον αγώνα μεταξύ της Εθνικής Ολλανδίας γυναικών και της Εθνικής Ελλάδος γυναικών  . Ο αγώνας έληξε 7-0 υπέρ της Ολλανδίας    .

Παραπομπές
----------

1. ↑  Πληροφορίες για το Στάδιο Βάουντεσταϊν (Αγγλικά) footballzz.co.uk
2. ↑  Η νέα εξέδρα με το όνομα Φαν Πέρσι (Ολλανδικά) ad.nl
3. ↑  Η κερκίδα με το όνομα Φαν Πέρσι (Ολλανδικά) nusport.nl
4. ↑  Η νότια κερκίδα ονομάστηκε Φαν Πέρσι (Ολλανδικά) vi.nl
5. ↑  Η κερκίδα των φανατικών οπαδών ονομάστηκε Φαν Πέρσι (Ολλανδικά) sportdome.nl
6. ↑  Οι ακαδημίες στην επίσημη ιστοσελίδα της Φέγενορντ Αρχειοθετήθηκε 2010-02-04 στο Wayback Machine. (Ολλανδικά) feyenoordacademy.com
7. ↑  Η Εξέλσιορ σε τεχνητό χλοοτάπητα (Ολλανδικά) nu.nl
8. ↑  Η Εξέλσιορ θα αγωνιστεί στο πρωτάθλημα με τεχνητό χλοοτάπητα (Ολλανδικά) feyenoord.nl
9. ↑  Η Εξέλσιορ σε τεχνητό χλοοτάπητα στο πρωτάθλημα (Ολλανδικά) ad.nl
10. ↑  Στο Βάουντεσταϊν το Ολλανδία-Ελλάδα γυναικών (Ολλανδικά) sbvexcelsior.nl
11. ↑  Ολλανδία-Ελλάδα γυναικών[*νεκρός σύνδεσμος*] (Ολλανδικά) knvb.nl
12. ↑  Ολλανδία-Ελλάδα γυναικών στο Στάδιο Βάουντεσταϊν Αρχειοθετήθηκε 2013-11-26 στο Wayback Machine. (Ολλανδικά) rijnmond.nl
13. ↑  Ολλανδία-Ελλάδα γυναικών 7-0 (Ολλανδικά) sbvexcelsior.nl
14. ↑  Η Ολλανδία κέρδισε με 7-0[*νεκρός σύνδεσμος*] (Ολλανδικά) vrouwenvoetbalnieuws.nl
15. ↑  Εθνική Γυναικών: Ολλανδία-Ελλάδα 7-0 epo.gr
16. ↑  Ηττήθηκε με 7-0 η Εθνική στην Ολλανδία Αρχειοθετήθηκε 2013-12-26 στο Wayback Machine. womensports.gr

Εξωτερικοί Σύνδεσμοι
--------------------

* Το στάδιο στην επίσημη ιστοσελίδα της Εξέλσιορ

* Το στάδιο στην ιστοσελίδα stadiumguide